Projekts



OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |  |
| --- | --- | --- |
| 2025. gada \_\_. februārī |  |  Nr.\_\_/2025 |
|  |  |  (protokols Nr. \_; .) |

**Ogres novada pašvaldības “Gada balva kultūrā”**

*Izdoti saskaņā ar*

*Pašvaldību likuma 44. panta otro daļu*

1. **Vispārīgie jautājumi**
2. Saistošie noteikumi (turpmāk – Noteikumi) nosaka Ogres novada pašvaldības balvas “Gada balva kultūrā” (turpmāk – Balva) piešķiršanas kārtību, nosaka Balvas mērķi, Balvas nominācijas, pretendentu izvirzīšanas un pieteikumu iesniegšanas kārtību, pieteikumu izskatīšanas un lēmumu pieņemšanas kārtību un apbalvošanu.
3. Balva ir augstākais novērtējums kultūras nozarē Ogres novada pašvaldībā (turpmāk – Pašvaldība) un ar to izsaka atzinību un novērtē ieguldījumu Ogres novada kultūras dzīves pilnveidošanā un Ogres novada popularizēšanā valsts un starptautiskā mērogā.
4. Balvas mērķis ir novērtēt un godināt kultūras personības, kultūras notikumus, kas sekmējušas un attīstījušas kultūras mantojuma saglabāšanu un tālāknodošanu nākamajām paaudzēm, kā arī veicinājušas Ogres novada atpazīstamību.
5. Katrā Balvas nominācijā piešķir Ogres novada Atzinības rakstu un simbolisku balvu.
6. Balvu katrā no nominācijām var piešķirt vienam vai vairākiem pretendentiem.
7. Balvu piešķir par Ogres novadā iepriekšējā kalendārā gadā notikušiem kultūras un mākslas pasākumiem, notikumiem un sasniegumiem dažādās kultūras nozarēs. Kalendārais gads ir laika posms no 1. janvāra līdz 31. decembrim.
8. **Balvas nominācijas,**

**pretendentu izvirzīšanas un pieteikumu iesniegšanas kārtība**

1. Balvu var piešķirt šādās nominācijās:
	1. **Mūža ieguldījums kultūrā** - nozīmīgs ieguldījums un īpaši sasniegumi kultūras nozarē, kultūrvides saglabāšanā un attīstībā;
	2. **Gada notikums kultūrā** - nozīmīgs radošs un kvalitatīvs pasākums, projekts, izstāde, izrāde, koncerts vai cits kultūras notikums;
	3. **Gada cilvēks kultūrā** - nozīmīgs ieguldījums, sasniegums vai jaunrade kultūras nozarē;
	4. **Gada kultūrvieta** - jaunizveidota vai esoša kultūrvieta, kas radoši piedāvā vai nodrošina pieejamību kultūras procesiem;
	5. **Gada jaundarbs kultūrā** - izcils un nozīmīgs darbs kultūras nozarē;
	6. **Gada tradicionālās kultūras mantojums** - nozīmīgs ieguldījums tradicionālās kultūras saglabāšanā, atjaunošanā un popularizēšanā;
	7. **Gada debija kultūrā -** radošs, spilgts, orģināls, inovatīvs sniegums kultūras nozarē;
	8. **Gada skatuves mākslinieks** - radošs, izcils, individuāls sniegums skatuves mākslā;
	9. **Ogres novads pasaulē** - veiksmīgi pārstāvēts vai popularizēts Ogres novads Latvijā un ārpus Latvijas robežām.
2. Balvas pretendenti var būt gan fiziskas, gan juridiskas personas.
3. Pieteikumus Balvai var iesniegt mēneša laikā kopš apbalvojuma pieteikumu izsludināšanas brīža.
4. Pretendentu pieteikšana tiek izsludināta Pašvaldības oficiālajā tīmekļvietnē [www.ogresnovads.lv](http://www.ogresnovads.lv), Pašvaldības informatīvajā izdevumā, Pašvaldības sociālajos tīklos un vietējos masu medijos.
5. Pieteikumi Balvai iesniedzami, aizpildot elektronisko pieteikumu anketu (pielikums) tīmekļvietnē [www.ogresnovads.lv](http://www.ogresnovads.lv) vai klātienē Pašvaldības klientu apkalpošanas centros vai sūtot pa pastu uz Pašvaldību, Brīvības iela 33, Ogre, Ogres novads, LV-5001.
6. Pieteikumā jānorāda informācija: pretendenta vārds, uzvārds vai organizācijas nosaukums, kontaktinformācija, pamatojums Balvas piešķiršanai, sasniegumu apraksts.

**III. Pieteikumu izskatīšanas un lēmumu pieņemšanas kārtība**

1. Balvas nominācijām pieteiktos pretendentus izvērtē un lēmumu par apbalvošanu pieņem Balvas vērtēšanas komisija 5 locekļu sastāvā (turpmāk – Komisija), kuru ar rīkojumu izveido Ogres novada pašvaldības izpilddirektors.
2. Nepieciešamības gadījumā Komisija pieteikumu vērtēšanas laikā var piesaistīt nozaru ekspertus bez balss tiesībām.
3. Komisijas sēdes ir slēgtas un tiek protokolētas.
4. Ogres novada Kultūras un tūrisma pārvalde (turpmāk – Pārvalde) apkopo visus saņemtos pieteikumus un iesniedz tos izskatīšanai Komisijai.
5. Komisijai pēc pieteikumu saņemšanas ir tiesības pieprasīt un saņemt papildus informāciju, kas nepieciešama pretendenta izvērtēšanai attiecīgajai nominācijai.
6. Komisija izvērtē saņemtos pieteikumus un pieņem lēmumu atklāti balsojot. Par katru pretendentu balso atsevišķi.
7. Balvas pretendentu vērtējumu nominācijām šo Noteikumu 7.2 un 7.4. apakšpunktos veido Komisijas un iedzīvotāju balsojuma vērtējums, kas sadalās proporcijā 50% pret 50% .
8. Komisijai ir tiesības pēc saviem ieskatiem jebkuru nominācijas pretendentu izvērtēt arī citās nominācijās, ja pieteikumā norādītā informācija atbilst citas nominācijas kritērijiem.
9. Komisijai ir tiesības izvirzīt un piešķirt kādam pretendentam specbalvu, izvirzot savu nomināciju un nosaukumu.
10. Komisijas sēdes vada tās priekšsēdētājs. Sēdes protokolē Komisijas iecelts protokolists no Komisijas locekļu vidus.
11. Ja kāds no komisijas locekļiem ir kā pretendents apbalvojuma saņemšanai, tad tas nepiedalās šīs nominācijas pretendenta izvērtēšanā.
12. Komisija ir lemttiesīga, ja tajā piedalās vismaz puse no Komisijas locekļu kopējā skaita.
13. Lēmumu par Balvas piešķiršanu pieņem ar balsu vairākumu. Ja balsu skaits dalās vienādi, tad izšķirošā ir priekšsēdētāja balss.
14. Ja kāds no Komisijas locekļiem nepiekrīt lēmumam, tad viņa viedokli fiksē sēdes protokolā.
15. Komisijas protokolu paraksta Komisijas priekšsēdētājs un protokolists. Protokols kopā ar saņemtajiem pieteikumiem tiek glabāts Pārvaldē.
16. Komisijas pieņemtais lēmums netiek izpausts līdz Balvas pasniegšanas pasākumam.
17. Komisija ievēro fizisko personu datu aizsardzības jomu regulējošo normatīvo aktu prasības un fizisko personu datu aizsardzību. Balvai pieteikto fizisko personu dati un papildus informācija, kas ietverta pieteikumā, netiek izpausta trešajām personām.
18. Komisijas pieņemtie lēmumi ir galīgi un neapstrīdami.
19. Komisijas lēmumu par Balvas nominācijas ieguvējiem iesniedz Ogres novada pašvaldības Apbalvojumu un atbalsta svētkos piešķiršanas komisijai un Pārvaldei.
20. Ogres novada pašvaldības Apbalvojumu un atbalsta svētkos piešķiršanas komisija izskata un nodrošina Atzinības rakstus “Gada balvai kultūrā”.

**IV. Apbalvošana**

1. Pārvalde informē izvirzītos pretendentus par svinīgā pasākuma „Gada balva kultūrā” norisi vismaz 14 (četrpadsmit) dienas iepriekš pirms pasākuma norises, izsūtot ielūgumus.
2. „Gada balva kultūrā” pasākums tiek organizēts reizi gadā. Pasākums tiek finansēts Pārvaldes apstiprinātā budžeta ietvaros.
3. Pārvalde, sadarbojoties ar Ogres novada Kultūras centru, organizē „Gada balva kultūrā” pasākumu.

Domes priekšsēdētājs E. Helmanis

Pielikums

Ogres novada pašvaldības \_\_.\_\_.2025.

saistošajiem noteikumiem Nr.\_\_/2025

Ogres novada pašvaldības “Gada balva kultūrā” nominācijas pieteikums

Ogres novada pašvaldība, Brīvības iela 33, Ogre, Ogres novads, LV-5001

1. INFORMĀCIJA PAR PRETENDENTU
* Fiziskai personai norādīt vārdu, uzvārdu;
* juridiskai personai norādīt nosaukumu, personu grupai vadītāja vārdu, uzvārdu;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta kontaktinformācija (telefona numurs, adrese, e-pasta adrese):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ATZĪMĒT NOMINĀCIJAS VEIDU:
	* **Mūža ieguldījums kultūrā**
	* **Gada notikums kultūrā**
	* **Gada cilvēks kultūrā**
	* **Gada kultūrvieta**
	* **Gada jaundarbs kultūrā**
	* **Gada tradicionālās kultūras mantojums**
	* **Gada debija kultūrā**
	* **Gada skatuves mākslinieks**
	* **Ogres novads pasaulē**
2. MOTIVĒTS PAMATOJUMS BALVAS PIEŠĶIRŠANAI :

(Lūdzam uzskaitīt nopelnus un atbilstību konkrētajam nominācijai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. INFORMĀCIJA PAR PIETEICĒJU

(vārds, uzvārds, nodarbošanās, telefona numurs, adrese, e-pasta adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo uzņemos atbildību par sniegto ziņu patiesumu.

Informējam, ka personas dati tiks apstrādāti Ogres novada pašvaldības noteiktā mērķa īstenošanai.

Datu apstrādes pārzinis: Ogres novada pašvaldība, reģistrācijas Nr. 90000024455, Brīvības iela 33, Ogre, Ogres nov., LV-5001, ogredome@ogresnovads.lv, 65071160.

Detalizētāka informācija par personas datu apstrādi ir atrodama [www.ogresnovads.lv](http://www.ogresnovads.lv)

\_\_\_\_\_\_\_\_\_\_\_, 20\_\_\_.gada \_\_.\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vieta) (gads, datums, mēnesis) (vārds, uzvārds, paraksts)*